# Hotel Transsilvània 4: Transformania

Hotel Transylvania 4: Transformania (originalment en anglès, Hotel Transylvania: Transformania) és una pel·lícula de comèdia i d'aventures animada per ordinador de 2022 produïda per Sony Pictures Animation i estrenada per Amazon Studios. És la quarta i última entrega de la franquícia Hotel Transsilvània i la seqüela d'Hotel Transsilvània 3: Unes vacances monstruoses (2018). La pel·lícula està dirigida per Jennifer Kluska i Derek Drymon (en els seus respectius debuts com a directors) a partir del guió d'Amos Vernon, Nunzio Randazzo i Genndy Tartakovsky, que va dirigir les tres pel·lícules anteriors. És protagonitzada per les veus en anglès d'Andy Samberg, Selena Gomez (que també va ser-ne la productora executiva amb Tartakovsky), Kathryn Hahn, Jim Gaffigan, Steve Buscemi, Molly Shannon, David Spade, Keegan-Michael Key, Brian Hull, Fran Drescher, Brad Abrell i Asher Blinkoff. En aquesta pel·lícula, en Dràcula i en Johnny, que es transformen en humà i monstre, han de trobar el camí cap a Amèrica del Sud per revertir els canvis, abans que les seves transformacions esdevinguin permanents.
Originalment prevista per a ser estrenada als Estats Units l'1 d'octubre de 2021, Sony Pictures Releasing va cancel·lar els plans d'estrena de la pel·lícula i va vendre els drets de distribució de la pel·lícula a Amazon Studios per 100 milions de dòlars, a causa de l'augment dels casos de la variant Delta del SARS-CoV-2 als Estats Units. La cinta es va estrenar exclusivament a Amazon Prime Video el 14 de gener de 2022. La pel·lícula va rebre comentaris diversos de la crítica. Ha estat doblada al català.

## Doblatge

| Personatge | Veu en anglès | Veu en català |
| Jonathan | Andy Samberg | Ivan Labanda |
| Mavis | Selena Gomez | Isabel Valls |
| Ericka | Kathryn Hahn | Maria Moscardó |
| Van Helsing | Jim Gaffigan | Pep Sais |
| Wayne | Steve Buscemi | Lluís Villanueva |
| Wanda | Molly Shannon | (Desconegut) |
| Griffin | David Spade | Joan Pera |
| Murray | Keegan-Michael Key | Xavier de Llorens |
| Dracula | Brian Hull | José Posada |
| Eunice | Fran Drescher | Maria del Mar Tamarit |
| Frankenstein | Brad Abrell | Carles Di Blasi |
| Reportera | Chloé Malaisé | Elisabet Bargalló |

## Referències

* ↑ Donnelly, Matt. «'Hotel Transylvania 4' to Hit Theaters in December 2021», 26-02-2019. Arxivat de l'original el 29 setembre 2019. [Consulta: 19 setembre 2019].
* ↑ Mancuso, Vinnie. «'Hotel Transylvania 4' In the Works at Sony Pictures Animation», 26-02-2019. Arxivat de l'original el 12 gener 2021. [Consulta: 23 juny 2021].
* ↑ Hannett, Michelle. «Celebrate National Pet Day 2021 With Monster Pets: A 'Hotel Transylvania' Short», 11-04-2021. Arxivat de l'original el 24 abril 2021. [Consulta: 13 abril 2021].
* ↑ D'Alessandro, Anthony. «'Venom: Let There Be Carnage' Delayed Until October; Exhibition Buzzes That 'Hotel Transylvania 4' Also On The Move – Update», 12-08-2021. Arxivat de l'original el 15 agost 2021. [Consulta: 12 agost 2021].
* ↑ Perine, Aaron. «Hotel Transylvania: Transformania Possibly Headed to Streaming», 12-08-2021. Arxivat de l'original el 12 agost 2021. [Consulta: 12 agost 2021].
* ↑ Aurthur, Kate. «'Hotel Transylvania 4' Heads To Amazon, Sets January Release Date», 06-10-2021. Arxivat de l'original el 6 octubre 2021. [Consulta: 6 octubre 2021].
* ↑ «Hotel Transylvania 4: Transformania». Goita què fan ara. [Consulta: 15 gener 2022].

## Enllaços externs

* Hotel Transsilvània 4: Transformania - Lloc web oficial